Czy wiysz że migdały majōm moc wartości odżywczych? To sōm tak zdrowe ziorka że szłoby o nich szlabikować i szlabikować! Ale postarōm sie zmieścić w jednym wpisie 😉
Momy dwa rodzaje mandli, słodki i gorski
Do jedzynio nadowajōm sie te słodki, z gorskich robi sie olej migdałowy. Miarkujemy co też zocnego dajōm nom słodki mandelki 🙂
- Obniżajōm zły cholesterol LDL przez to że majōm moc zdrowych tłuszczy.
- Białko, białko, jeszcze roz białko – jak kiery chce mieć fajne muskle a nie chce jeść tela mięsa to mandle to je mus!
- Som ganc zocnym źródłym minerałów – cynku, potasu i miedzi. Jja, miedź też nom je potrzebno coby nom sie wchłaniało żelazo i układ krążenio dobrze fungowoł. Poza tym mandle majōm fosfor i wapń.
Chcesz mieć mocne kości – jydz gorść migdałów dziynnie
- Majōm moc nienasyconych tłuszczy kiere pomogajōm na mózg i serducho.
- Mandle majōm kupa magnezu o kiery tak ciynżko w codziynnej diecie (no chyba że kiery sztyjc łyko jaki pile z aptyki…).
- Pomogajōm żyrokom co praje chcōm schudnyć – majōm moc błonnika i witaminy B. Po błonniku nom sie nie chce jeść a witamina B sprawio że nie chce nom sie wcinać tela maszketów.
- Mandle majōm aż za tela kwasu foliowego, babkom w ciąży aji nie trza godać że to je fest ważno rzecz.
- Witamina E, mangan i cynk co je w mandlach na zicher pomoże kobitkom co chcōm mieć mocne włosy i fajno cera. Przi okazji, na fajne włosięta pomogo też ocet jabkowy i zioła.
Czy Cie przekabaciyłach coby jeść mandle? Mom nadzieja że ja! Dbaj o sia, jydz migdały!
szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn